Beweerde balknoeiery: SA krieketkaptein kan toets misloop | Maroela Media
Dié toets, die sogenaamde pienkbal-toets, begin op 24 November in Adelaide. Die voormalige Suid-Afrikaanse paaltjiewagter, Dave Richardson, wat nou die uitvoerende hoof van die Internasionale Krieketraad (IKR) is, het Du Plessis aangekla.
Die IKR sê in 'n verklaring die voorval het Dinsdagoggend, die vierde en laaste dag van die toets, plaasgevind. Die liggaam sê die televisiebeeld wys duidelik hoe Du Plessis speeksel van 'n peperment – 'n kunsmatige middel in die konteks van balversorging op die veld – aan die bal smeer, met die doel om die toestand en dus die 'gedrag' van die bal te verander.
Soos die toeval dit wou hê, is 'n paaltjie met die volgende bal geneem.
Du Plessis is in Oktober 2013 skuldig bevind aan balknoeiery tydens 'n toets teen Pakistan en is met 50% van sy wedstrydgeld beboet.
Du Plessis het egter skuld ontken oor Dinsdag se voorval. Die wedstrydskeidsregter, Andy Pycroft, sal die saak aanhoor, maar 'n datum daarvoor is nog nie vasgestel nie.
'n Vlak 2-oortreding van die gedragskode dra die straf van 'n boete van 50-100% van die wedstrydfooi, plus 'n moontlike skorsing. Krieket Australië het nie die klag aanhangig gemaak nie.
Is daar nie nog so x 10 spelers wat iets snaaks gedoen het nie, hulle kan dalk geskors word vir die volgende game en Australie die kans gee om dalk te wen??? belaglik!!
Wat op aarde kan bietjie mint aan die bal doen? Lig in asb
Ja FAF Lekker dom – nie gedink nie
Hulle gaan jammer wees as SA vir Rilee kies dan gaan hulle nog verder verloor!
Speeksel van 'n peperment…. Regtig? Asof DIT nou 'n bal sal verander.
Dis suur druiwe amen en klaar. As een span verloor sal die ander span 'n swart kol erens he om dit te staaf.